Kkooti enkulu mu Kampala egobye okusaba kw’ababadde baagala eyise ekiragiro ekiyimiriza ekitongole ekikola ku byempuliziganya, okusalako essimu zonna ezitannaba kuwandiisibwa.
Omulamuzi Steven Musota agambye nti oluvanyuma lwa UCC okwongezaayo ekiseera abantu mwebalina okuwandiisa kaadi zaabwe, abadde tayinza ate kulagira kuyimiriza nteekateeka eno.
Alagidde ba looya aba UCC n’abatwala okwemulugunya mu kkooti bateekemu ebiwandiiko ku nsonga endala eziri mu kwemulugunya enkulu gamba nga eky’okulagira abantu okukozesa endaga-muntu yokka sso nga waliwo waliwo passipooti ne driving permit nga nabyo biwandiiko bya gav’t ebitongole.
Nga munaana omwezi ogujja ogwa June omulamuzi ekyo lwajja okukiwaako ensala.
Okwemulugunya kuno mu kkooti kwatwalibwayo Norman Tumuhimbise n’abalwanirizi b’eddembe ly’obuntu aba Trumpet Uganda Limited.
lug_Latn lug_Latn lug_Latn lug_Latn lug_Latn